Diari Oficial de la Generalitat Valenciana


Sumari del DOGV 5039, del 30-06-2005 (2005/7412)

Informació pública del Programa d'Actuació Integrada del sector les Forquetes, al terme municipal d'Antella.
------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7412


Organisme emissor
:   Proyectos València 2000, SL

Tipus de document
:   Anunci

Informació pública del Programa d'Actuació Integrada del sector les Forquetes, al terme municipal d'Antella. [2005/X7412]
  
La mercantil Proyectos Valencia 2000, SL, ha formulat Programa d'Actuació Integrada de la Unitat d'execució completa coincident amb la delimitació de l'àmbit del Sector les Forquetes, de sòl no urbanitzable al terme municipal d'Antella, que confronta: pel nord, amb el barranc de la Font Blanca i terme municipal de Gavarda; pel sud, amb la carretera comarcal CV-557; per l'est, amb el terme municipal de Gavarda; i per l'oest, amb sòl no urbanitzable d'especial protecció i la Via Pecuària denominada Camí de València, i inclou memòria del programa, homologació amb estudi d'impacte ambiental i estudi de paisatge, pla parcial i avantprojecte d'urbanització, a l'empara del que preveuen els articles 46, 48 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sotmetre aquest programa, amb tota la documentació annexa, a informació pública durant el termini de 20 dies hàbils comptats des de l'endemà de la publicació d'aquest anunci al Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualsevol al·legacions que els convingen segons dret, i també altres alternatives tècniques de Programa i, si escau, proposicions jurídiques i econòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en la Notaria d'Eduardo Grima Aynat sítia a Alberic (València) al carrer Colom nº 9-1r-4ª. Alhora, durant els deu primers dies es podrà sol·licitar una pròrroga del termini en els termes i condicions assenyalades en l'article 46.4 de l'esmentada llei.
  
Igualment es fa constar que qualsevol podrà comparèixer en aquesta Notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar-ne l'exhibició.
  
L'esmentada documentació, així com l'expedient administratiu, també podran ser consultats a l'Ajuntament d'Antella, registre d'entrada de data 1 de juny de 2005, els dies hàbils en horari d'atenció al públic.
  
Les al·legacions, alternatives tècniques i proposicions jurídiques i econòmiques, en relació al Programa que, en tot cas, es formulen, es presentaran davant el Registre General de l'Ajuntament de Antella.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions jurídiques i econòmiques comença el següent dia hàbil a la finalització del termini de 20 dies hàbils adés indicat. Durant aquest termini es podran formular les dites proposicions davant el Registre General de l'Ajuntament d'Antella.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix així mateix d'avís als titulars de les parcel·les que s'indiquen a continuació i que, segons la relació expedida per la Gerència Territorial del Cadastre, resulten desconeguts, amb domicili desconegut o insuficient per tal de practicar l'avís.